الإدعاء
- خبر منتشر بشكل كبير بيقول: "عـاجل/ بالفيديو: ضبط قاضي الاعـدامات شعبان الشامي وهو يتقاضى رشوة 2 مليون جنيه"، وفي تفاصيل الخبر مكتوب إنه "بث التلفزيون المصري خبرًا نشرته جريدة اليوم السابع وعلى موقعها الرسمي وهي تؤكد أن هيئة الرقابة الإدارية قد ضبط القاضي الشهير والمعروف بقاضي الاعدامات شعبان الشامي وذلك لحظة تقاضيه رشوة قيمتها مليون و800 ألف جنيه مصري في مكتبه".
– الكلام ده غير صحيح. التلفزيون المصري منشرش خبر بالمحتوى ده، وموقع اليوم السابع منشرش الكلام ده، ومفيش فيديو في الخبر زي مبيدعي في العنوان.✅✅
– الخبر منتشر من يوم الاتنين اللي فات، والقاضي شعبان الشامي أصدر يوم الثلاثاء اللي فات حكم بإعدام 6 متهمين في أحداث “كمين الخصوص”. وده معناه إنه بيمارس عمله بشكل طبيعي وإن اللي بيروجه الخبر مفبرك.
– لو لاحظنا هنلاقي اللي مألف الخبر، ذاكر واقعة تانية صحيحة حصلت من سنة، وتم فيها القبض على رئيس محكمة وعضوين سابقين بمجلس النواب بتهمة الرشوة. والهدف هنا خلط الأمور ببعضها عشان القارئ يعتقد إن الخبر صحيح.